***Mat*** (en ruso: *Мать,* romanizado: *Mat';* en galego*: a nai*) é unha novela de Maksim Gorki de 1906 sobre uns traballadores de fábricas revolucionarios e socialistas. Foi publicada por primeira vez, en inglés, na revista Appleton's Magazine en 1906, e despois en ruso en 1907.

Aínda que Gorki era moi crítico coa novela, a obra foi traducida a moitas linguas, e fixéronse varios filmes baseados nela. O dramaturgo alemán Bertolt Brecht e os seus colaboradores baseáronse nesta novela para escribir a obra *A nai*, de 1932. Os críticos modernos considérana probablemente a máis exitosa das novelas de Gorki, aínda que a chamen a súa novela máis importante antes de 1917.

Contexto
--------

Gorki escribiu a novela nunha viaxe aos Estados Unidos en 1906. A axenda política detrás da novela era clara. En 1905, despois do fracaso da primeira revolución rusa, Gorki intentou facer medrar o espírito do movemento proletario transmitindo aos seus lectores a súa axenda política a través da súa obra. Intentaba reanimar o espírito dos revolucionarios para loitar cos sentimentos de derrota.

Gorki tiña unha conexión persoal coa novela xa que está baseada en eventos reais que rodean a Anna Zalomova e o seu fillo Pyotr Zalomov. Gorki, sendo un parente afastado de Anna Zalomova que visitou á familia de Gorki cando el era neno, tiña unha conexión máis profunda coa historia. O evento ocorreu durante unha manifestación do Primeiro de Maio en Sormovo en 1902. A cidade de construción naval de Sormovo estaba preto da cidade natal de Gorki, Nizhny Novgorod, onde despois da detención de Piotr Zalomov pola policía czarista, a súa nai, Anna Zalomova, seguiuno na actividade revolucionaria.

A novela foi publicada por primeira vez pola revista Appleton's Magazine nos Estados Unidos e máis tarde por Editores Ivan Ladyzhnikov en Alemaña. En Rusia, foi publicada legalmente só despois da Revolución de Febreiro debido á censura tsarista.

Trama
-----

Na súa novela, Gorki retrata a vida dunha muller que traballa nunha fábrica rusa realizando duro traballo manual e loitando contra a pobreza e a fame, entre outras dificultades. Pelageia Nilovna Vlásova é a verdadeira protagonista; o seu home, un gran borracho, agrediña fisicamente e deixa toda a responsabilidade de criar ao seu fillo, Pavel Vlasov, sobre ela, pero morre inesperadamente. Pavel comeza a emular notablemente o seu pai na súa embriaguez e balbuceo, pero de súpeto involucráse en actividades revolucionarias. Abandonando a bebida, Pavel comeza a levar libros e amigos á súa casa. Aínda que analfabeta e sen interese político, Nilovna ao principio mostra cautela arredor das novas actividades de Pavel. Porén, quere axudalo. Pavel é mostrado como o principal personaxe revolucionario; os outros personaxes revolucionarios da novela son os amigos de Vlasov, o axitador campesiño anarquista Rybin e o ucraíno Andrei Nakhodka "o khokhol", que expresa a idea do internacionalismo socialista. Non obstante, Nilovna, movida polos seus sentimentos maternais e, aínda que sen educación, superando a súa ignorancia política para involucrarse na revolución, considérase a verdadeira protagonista da novela.

Recepción popular e crítica
---------------------------

*A Nai* é a única gran novela de Gorki sobre o movemento revolucionario ruso; porén, de todas as súas novelas, posiblemente é a menos exitosa. Non obstante, segue a ser a obra máis coñecida de Gorki entre as outras novelas do autor. Os críticos modernos considérana a novela máis importante de Gorki antes da revolución, xa que é a súa única obra longa dedicada ao movemento revolucionario ruso e pola viva imaxe das súas ideas de "Construtor de Deus". Como escribe Richard Freeborn, é importante, xa que é a súa única obra na que escribe especificamente do proletariado durante a revolución proletaria. Ademais, mentres as outras obras de Gorki son máis ou menos autobiográficas, na *Nai,* Gorki "casi se achega á pura invención ficticia".

Tras a volta de Gorki á Unión Soviética, a novela foi declarada polas autoridades como "a primeira obra de realismo socialista", sendo Gorki o seu "fundador". Aínda así, o propio Gorki foi moi crítico coa *Nai,* dicindo que era "unha cousa sen éxito, non só na súa apariencia exterior, por ser moi longa, aburrida e escrita de xeito trapalleiro, senon tamén pola súa insuficiente democrática"

Numerosos defectos artísticos da *Nai* e outras novelas de Gorki, escritas antes de 1910, foron amplamente descritos en resañas e ensaios críticos por Korney Chukovsky, Andrei Sinyavsky, Ilya Serman, Marylin Minto e moitos outros. Segundo Minto, a representación de Nilovna é moi exitosa, pero os outros personaxes son unidimensionais. Freeborn sinala que os outros personaxes son pouco máis que "portavoces eloquentes" das súas opinións, aínda que Gorki corrixe o defecto proxectándoos a través da aprehensión de Nilovna sobre eles.

Temas
-----

> 
> 
> Os bolxeviques eloxiaron a novela como un himno aos ideais socialistas, pero a súa mensaxe abarca máis que simplemente a loita de clases. Está chea de alusións bíblicas: os revolucionarios son retratados como santos, dispostos ao martirio; Pavel fala co 'ardor dun discípulo'; os Evanxeos son citados para transmitir ideas sobre a busca da verdade. '¡Tamén nos enganaron con Deus!' di un dos personaxes antes de deixar a fábrica para percorrer as aldeas, decidido a abrir os ollos á xente sobre a forma en que están a ser explotados: polos sacerdotes, as autoridades, os 'benpensantes'. 'A xente non cre no verbo desnudo — é necesario sufrimento, o verbo ten que ser lavado en sangue', advirte, as súas palabras soando especialmente ominosas agora, despois dun século de revolucións. O tema central do libro é o despertar da nai dunha vida de medo e iñorancia...
> 
>   
> 
> 
> 
> 
>  - The Spectator, 2016
> 
>

Adaptacións
-----------

Sendo considerada unha das novelas máis influentes do século a nivel mundial, "A Nai" foi adaptada nun filme mudo en 1926 baixo a dirección de Vsevolod Pudovkin co mesmo nome. Nos anos seguintes, en 1932, a novela foi dramatizada nunha peza polo dramaturgo alemán Bertolt Brecht en "Die Mutter". Nos anos posteriores, a novela foi adaptada en dous outros filmes co mesmo nome. "A nai" de Mark Donskoy, que se estreou en 1955, e "A nai" de Gleb Panfilov, que se estreou en 1990. "Ilaignan", un filme de acción histórico en lingua tamil india dirixido por Suresh Krishna en 2011, está baseado na novela.

Notas
-----

1. ↑  "*Mother*". *Appleton's Magazine*. Vol. VII. New York. July–December 1906. pp. 721ff.
2. 1 2 3 4  Sollars, Michael David; Jennings, Arbolina Llamas, eds. (2015). *Encyclopedia of the World Novel*. Companion to literature. Infobase Learning. p. 1409. ISBN 9781438140735.
3. ↑  Margaret Wettlin (2008). *Maxim Gorky* Mother. Read Books. ISBN 9781443724784.
4. ↑  "Maksim Gorky". *Encyclopædia Britannica*. Retrieved October 2, 2021.
5. ↑  П. Басинский. Евангелие от Максима
6. 1 2 3  *The Russian Revolutionary Novel: Turgenev to Pasternak*. Cambridge University Press. 1985. ISBN 0521317371.
7. ↑  Reference Guide to Russian Literature. Edited by Neil Cornwell - Google Books
8. ↑  Paul D. Morris (2005). *Representation and the Twentieth-century Novel: Studies in Gorky, Joyce and Pynchon*. Königshausen & Neumann. p. 85. ISBN 9783826030345.
9. ↑  Hutchings, Stephen; Vernitskaia, Anat, eds. (2004). *Russian and Soviet Film Adaptations of Literature, 1900–2001: Screening the Word*. Routledge. p. 25. ISBN 9781134400584.
10. ↑  Willett, John (1959). *The Theatre of Bertolt Brecht: A Study from Eight Aspects*. London: Methuen. p. 45. ISBN 0-413-34360-X.
11. ↑  Sabine Haenni; Sarah Barrow; John White (2014). *The Routledge Encyclopedia of Films*. Routledge. p. 185. ISBN 9781317682615.
12. ↑  "CM to launch 'Ilaignan'". *IndiaGlitz*. April 24, 2010. Archived from the original on April 26, 2010. Retrieved March 16, 2016.

Véxase tamén
------------

### Ligazóns externas

* Maxim Gorky, *Nai* en marxists.org